ພວກຕໍ່ຕ້ານ ລັດຖະບານ ຖືກຍ້າຍ ອອກຈາກເມືອງ Homs ໃນຊີເຣຍ (ວີດີໂອ)
ພວກຕໍ່ຕ້ານ ແລະພົນລະເຮືອນ ທີ່ຖືກປິດລ້ອມ ໃນໃຈກາງເມືອງ Homs ໂດຍຝ່າຍລັດຖະບານນັ້ນ ໄດ້ຖືກຍົກຍ້າຍ ອອກຈາກເມືອງດັ່ງກ່າວແລ້ວ.
ບັນດານັກເຄື່ອນໄຫວດ້ານສິດທິມະນຸດຊີເຣຍແລະຄະນະ ສັງເກດການທີ່ເປັນອິດສະຫລະກ່າວວ່າ ພວກລົດເມຫຼາຍ ຄັນ ໄດ້ເລີ້ມຍົກຍ້າຍ ເອົາພວກນັກຕໍ່ສູ້ຝ່າຍຕໍ່ຕ້ານລັດຖະ ບານອອກຈາກໃຈກາງເມືອງ Homs ທີ່ຖືກປິດລ້ອມນັ້ນ ພວກນັກເຄື່ອນໄຫວດ້ານສິດທິມະນຸດຊີເຣຍ ກ່າວວ່າ ການຍົກຍ້າຍໃນວັນພຸດມື້ນີ້ແມ່ນຮວມທັງພວກພົນລະ ເຮືອນແລະພວກນັກຕໍ່ສູ້ປະສົມກັນ ເມືອງດັ່ງກ່າວ ຊຶ່ງ ເທື່ອນຶ່ງເຄີຍເອີ້ນວ່າ  ຕໍ່ຕ້ານປະທານາທິບໍດີ Bashar al-Assad ແຫ່ງ ຊີເຣຍນັ້ນ ບັດນີ້ແມ່ນຢູ່ພາຍໃຕ້ການຄວບຄຸມຂອງກຳລັງຝ່າຍລັດຖະບານແລ້ວ ໃນຂະນະດຽວກັນ ພວກຕໍ່ຕ້ານໃນພາກເໜືອຂອງປະເທດອະນຸຍາດໃຫ້ສົ່ງການຊ່ອຍ ເຫຼືອເຂົ້າໄປໃນສອງຫົວເມືອງທີ່ພວກເຂົາປິດລ້ອມຢູ່ນັ້ນ ການປະຕິບັດງານດັ່ງກ່າວແມ່ນພາກສ່ວນນຶ່ງຂອງຂໍ້ຕົກລົງກັນລະຫວ່າງພວກຕໍ່ຕ້ານ ແລະພວກກຳລັງຝ່າຍລັດຖະບານທີ່ຈົງຮັກພັກດີຕໍ່ປະທານາທິບໍດີ Bashar al-Assad ພວກຕໍ່ຕ້ານໃນເຂດໃຈກາງເມືອງ Homs ໄດ້ຕົກລົງຍອມຈຳນົນຂົງເຂດດັ່ງກ່າວເພື່ອ ແລກປ່ຽນກັບການຖືກຍົກຍ້າຍຢ່າງປອດໄພໄປຍັງຂົງເຂດອື່ນໆທີ່ຢູ່ພາຍໃຕ້ການຄວບ ຄຸມຂອງພວກຝ່າຍຕໍ່ຕ້ານໃນພາກເໜືອຂອງແຂວງ Homs ນັ້ນ